1 जनवरी से सरकारी स्कूलों में मुफ्त पढ़ाएंगे 200 इंजीनियर, 50 एमबीए
इंदौर | शहर में विद्यादान योजना से 800 से ज्यादा लोग जुड़ चुके हैं। इसमें 200 इंजीनियर, 50 एमबीए और सीए, 40 रिटायर शिक्षक व अन्य लोग हैं। यह सभी 1 जनवरी से सरकारी प्राथमिक व माध्यमिक स्कूलों में मुफ्त पढ़ाएंगे। कमिश्नर संजय दुबे द्वारा 18 दिसंबर को लांच की गई इस योजना के तहत लोग पढ़ाने के लिए पंजीयन करा रहे हैं। कमिश्नर दुबे ने बताया कि इन स्वयंसेवक शिक्षकों की नियमित बैठक होगी और वे एक-दूसरे से अपना अनुभव बांटेंगे। कोई शिक्षक यदि अगले दिन स्कूल नहीं आना चाहता है तो उन्हें संबंधित स्कूल के हेडमास्टर को लिखित, मौखिक या एसएमएस के जरिए एक दिन पूर्व सूचित करना होगा। शिक्षकों को मूल रूप से गणित, विज्ञान और अंग्रेजी विषय पढ़ाना है। वैसे वे कोई भी विषय पढ़ा सकते हैं।
hin_Deva hin_Deva